b"\n_START_ARTICLE_\nMissulena\n_START_SECTION_\nDescripci\xc3\xb3\n_START_PARAGRAPH_\nLes aranyes del g\xc3\xa8nere Missulena s\xc3\xb3n bastant grans, entre 1 i 3\xc2\xa0cm. La seva closca \xc3\xa9s brillant, amb la part frontal ampla, amb els ulls distribu\xc3\xafts de manera caracter\xc3\xadstica. Tenen fileres curtes, localitzades a la part de darrere de l'abdomen. Aquestes aranyes mostren dimorfisme sexual; les femelles s\xc3\xb3n ben negres; i els mascles tenen coloracions. Per exemple, el mascle de M.\xc2\xa0bradleyi t\xc3\xa9 una part blavosa, i el mascle de M.\xc2\xa0occatoria, \xc3\xa9s marronosa o blau fosc, amb les mand\xc3\xadbules d'un vermell brillant._NEWLINE_Cacen principalment insectes, encara que poden consumir altres animals petits. Entre els seus depredadors cal destacar vespes, centpeus, i escorpins."